text: 2. ΑΠΟΦΑΣΗ ΥΠΟΥΡΓΩΝ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝΔΙΚΑΙΟΣΥΝΗΣ Αριθ. 64762 της 9-15 Ιουν. 2004 (ΦΕΚ Β΄ 888) Καθορισμός αποζημιώσεις σε βάρος του Δημοσίου, των Δικηγόρων υπηρεσίας, Συμβολαιογράφων, Δικαστικών Επιμελητών και προσώπων που παρέχουν υπηρεσίες στο πλαισιο της παροχής νομικής βοήθειας. Έχοντας υπόψη:  1) Τις διατάξεις του άρθρου 14 παρ. 1 του Ν. 3226/2004 (ΦΕΚ 24/4.2.2004 τ.Α΄) περί παροχής νομικής βοήθειας σε πολίτες χαμηλού εισοδήματος.  2) Το άρθρο 29Α του Ν. 1558/1985 (ΦΕΚ 137 Α΄), όπως προστέθηκε με το άρθρο 27 του Ν. 2081/1992 (Α΄ 154) και τροποποιήθηκε με το άρθρο 1 παρ. 2α τoυ Ν. 2469/1997 (A΄ 38).  3) Τους Νόμους α) 2830/2000 «Κώδικας Συμβολαιογράφων», β) 2318/1935 «Κώδικας Δικαστικών Επιμελητών, και το Ν.Δ. 3026/1954 «Κώδικας περί Δικηγόρων».  4) Την αριθμ. 14650/ΔΙΟΕ85/17.3.2004 απόφαση του Πρωθυπουργού και του Υπουργού Οικονομίας και Οικονομικών «Καθορισμός αρμοδιοτήτων των Υφυπουργών Οικονομίας και Οικονομικών» (Β΄ 519).  5) Το γεγονός ότι προκαλείται ετήσια δαπάνη σε βάρος του Κρατικού Προϋπολογισμού, το ύψος της οποίας εξαρτάται από πραγματικά γεγονότα. Η εν λόγω δαπάνη, που εκτιμάται σε 500.000 ΕΥΡΩ περίπου για το τρέχον οικονομικό έτος και σε 3.500.000 ΕΥΡΩ περίπου για κάθε επόμενο οικονομικό έτος, θα καλύπτεται από τις πιστώσεις που θα εγγράφονται κατ' έτος προς το σκοπό αυτό στον προϋπολογισμό του Υπουργείου Δικαιοσύνης (ειδ.Φ.17-110/ΚΑΕ0871), αποφασίζουμε:  Ορίζουμε την αποζημίωση σε βάρος του Δημοσίου, των Δικηγόρων υπηρεσίας, Συμβολαιογράφων, Δικαστικών Επιμελητών και προσώπων που παρέχουν υπηρεσίες στο πλαισιο της παροχής νομικής βοήθειας, συμφωνά με τα προβλεπόμενα κατώτατα όρια καθορισμού αμοιβής, όπως αυτά προσδιορίζονται εκάστοτε από τις οικείες κοινές υπουργικές αποφάσεις των Υπουργών Δικαιοσύνης και Οικονομικών, εκτός της αμοιβής για παράσταση σε ΜΟΔ, ΜΟΕ και κατά την αναιρετική διαδικασία ενώπιον του Αρείου Πάγου, όπου οι προβλεπόμενες αμοιβές βάσει των σχετικών πινάκων προείσπραξης δικηγορικής αμοιβής μειώνονται κατά 20%. 